
ΣΥΜΒΑΣΕΙΣ 


Χρηματοδότηση του Ελληνικού Δημοσίου από· την Αγρό- ■ 
τική' Τράπεζα της Ελλάδος με το ποσό- των 
• ί.δΟΟ'.ΟΟΟ.ΟΟΟ δρχ. για την κάλυψη δαπανών δια¬ 
χείρισης κρατικών αποθεμάτων καπνών παλαιών εσο¬ 
δειών κατά το έτος 1984.5 

ΑΠΟΦΑΣΕΙΣ 

Τροποποίηση της Π.Δ.Τ.Ε 1 . 400/29.9.84, πθ#> αφορά τα πι¬ 
στωτικά μέτρα για την απορρόφηση εγχώριου βαμβα¬ 
κιού εσοδείας 1984...6 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 7 

Τροποποίηση και συμπλήρωση του αριθ. 716/1982 Γί. Δ/ 
,ματος «Ίδρυση Ερευνητικού Κέντρου Κρήτης (ΕΚΕΚ)». 

Ο ΠΡΟΕΔΡΟΣ— ··-- 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

.. Ί. Τις διατάξεις του άρθρου 3 παρ. 3γ του ν. 706/1977 
«περί προωθήσεως της επιστημονικής ερεύνης και τεχνο¬ 
λογίας» (ΦΕΚ Α 27.9/26.9.1977). 

2. Τις διατάξεις του άρθρου 7 του Προεδρικού Διατάγμα¬ 
τος 574/1982 «Ανακατανομή των., αρμοδιοτήτων των 
Υπουργείων» (ΦΕΚ Α 104/30.8.1982). 

3. Την από 5.9.84 απόφαση της Επιτροπής Επιστημονικής 
Ερεύνης και Τεχνολογίας. 

4. Γις γνωμοδοτήσεις του Συμβουλίου της Επικράτειας 
με αριθμό 650/1984 και 839/84. 


5. Τη με αριθμό Υ. 34/22.3.84· απόφαση του Πρωθυ¬ 
πουργού «καθορισμοί αρμοδιοτήτων του Αναπληρωτή Υ¬ 
πουργού Εξωτερικών» (ΦΕΚ .170/Β/84), με 1 πρόταση 
του Πρωθυπουργού και των Υπουργών Εθνικής Παιδείας 
και Θρησκευμάτων, Έρευνας και Τεχνολογίας και 
Αναπληρωτή Υπουργού Εξωτερικών, αποφασίζουμε : 

Άρθρο 1. 

Σκοπός. . 

1. Η παράγραφος 1 του άρθρου 2 του ΠΔ 716/1982 
(ΦΕΚ Α 153/1982) αντικαθίσταται , ως ; εξής,: 

«1. Σκοπός του Κέντρου είναι η· διεξαγωγή, βασικής, 
εφαρμοσμένης και τεχνολογικής έρευνας και η ανάπτυξη 
εφαρμογών στους εξής τομείς: α) Πληροφορική, β). Ηλεκτρο¬ 
νική δομή και λέιζερς, γ) Μοριακή βιολογία και βιοτεχνολο¬ 
γία, δ) Υπολογιστικά Μαθηματικά, ε) Θέματα του χώρου της 
Μεσογείου και της Ιστορίας και του Πολιτισμού των λαών 
της». , , . 

2. Η περίπτωση γ της παραγράφου 2 του άρθρου 2 του 
ίδιου Π.Δ. 716/1982. αντικαθίσταται , οος εξής: 

«γ) Ειδικεύει επιστήμονες στους παραπάνω τομείς με 
την οργάνωση και τη χρηματοδότηση ερευνητικών προ¬ 
γραμμάτων στην Ελλάδα και στο εξωτερικό και με¬ 
ταπτυχιακών μαθημάτων, σεμιναρίων και συνεδρίων». 

Άρθρο 2. 

Διάρθρωση. 

1. Μετά την. περίπτωση γ του άρθρου 3 του ·ΠΔ 716/82 
προστίθενται περιπτώσεις. δ και ε ως εξής : 

«δ) Το Ινστιτούτο Υπολογιστικών Μαθηματικών, που 
είναι αρμόδιο για τα θέματα του τομέα των Υπολογιστικών 
Μαθηματικών». 

«ε) Το Ινστιτούτο Μεσογειακών σπουδών, πού είναι 
αρμόδιο για την προώθηση της ελληνικής επιστημονικής 
έρευνας στα ζητήματα της Μεσογείου, την - εξειδίκευση και 
ανάδειξή επιστημόνων σε θέματα ιστορίας και πολιτισμού 
των λαών της Μεσογείου, τη διδασκαλία των γλωσσών αυτών 
και την- προαγωγή της επιστημονικής συνεργασίας των 
'λάών της Μεσογείου και ιδιαίτερα της Ανατολικής. 

Για αποφάσεις και εισηγήσεις του Δ.Σ. του Κέντρου ή 
του Διευθυντή του Ινστιτούτου που μπορεί να έχουν συνέ¬ 
πειες στην εξωτερική πολιτική της χώρας πρέπει να προη¬ 
γείται απαραιτήτως ως προς τη σκοπιμότητά τους, έγκριση 
τριμελούς Επιτροπής που, απρτελείται από.το Διευθυντή του 
Ινστιτούτου αυτού, έναν “εκπρόσωπο του Υπουργείου Εξω¬ 
τερικών, οριζόμενο με .τον αναπληρωτή του με απόφαση 
του Υπουργού Εξωτερικών και έναν εκπρόσωπο του Υπουρ¬ 
γείου Έρευνας και Τεχνολογίας, οριζόμενο με.τον αναπληρωτή 
τ»υ· μ ! ε απόφαση τρυ Υπουργού Έρευνας καΐϊ Τεχνολογίας. . 

Το Ινστιτούτο αυτό θα λειτουργεί στο Ρέθυμνο». 

2. Η περίπτωση δ του άρθρου 3 του Π.Δ. 716/1982 
αριθμείται ιος περίπτωση στ. 

Άρθρο 3. 

Διοίκηση. 

Το δεύτερο εδάφιο της παραγράφου 4 του άρθρου 4 του 
ίδιου Π.Δ. 716/1982 αντικαθίσταται ως εξής : 

«Το Διοικητικό Συμβούλιο βρίσκεται σε απαρτία όταν 
είναι παρόντα τα μισά τουλάχιστο μέλη του, και οι απο¬ 
φάσεις λαμβάνονται κατά πλειοψηφία των παρόντων». 

Άρθρο 4. 

Διευθυντές Ινστιτούτων. 

Το τρίτο εδάφιο της παραγράφου 3 του άρθρου 5 του 
ίδιου Π.Δ. 716/1982 αντικαθίσταται ως εξής : 

«Ο Διευθυντής πρέπει να είναι επιστήμονας αναγνωρι¬ 
σμένου κύρους και εμπειρίας, σε τομέα δραστηριότητας του 
Ερευνητικού Κέντρου Κρήτης και να είναι κατά προτίμηση 
μέλος του Διδακτικού και Επιστημονικού Προσωπικού του 
Πανεπιστημίου Κρήτης στη βαθμίδα του Καθηγητή ή 
Αναπληρωτή Καθηγητή». 

Άρθρο 5.^ 

Κανονισμός Κέντρου. 

Η προβλεπόμενη στο άρθρο 9 του Π.Δ. 716/1982 προ¬ 
θεσμία μέσα στην οποία πρέπει να δημοσιευθεί ο Κανονισμός 
του Ερευνητικού Κέντρου Κρήτης, ορίζεται σε ένα χρόνο από 
τη δημοσίευση του παρόντος. 

Στον Τπουργό Έρευνας και Τεχνολογίας αναθέτουμε την 
εκτέλεση και δημοσίευσή του διατάγματος αυτού. 

Αθήνα, 11 Ιανουάριου 1985 

Ο ΠΡ-ΟΪΔΡϋΣ ΤΗΣ ΔΗΜΟΚΡΑΤΙΑΣ 

Κ«ΝΣΤΑΝΤΒΜ©Ε Γ. &&ΡΑΪΪ1Α&ΛΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο! ΥΠΟΥΡΓΟΙ 

ΑΝΑΠΛΗΡΩΤΗΣ- ΥΠΟΥΡΓΟΣ ΕΞΩΤΕΡΙΚΟΝ 

ΚΑΡΟΛΟΣ ΠΑΠΟΥΛ1ΑΣ 

ΕΘΝ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΡΕΥΝΑΣ ΚΑΙ ΤΕΧΝΟΛΟΓΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΓΕΩΡΓΙΟΣ ΛΙΑΝΗΣ 


1 9 

ΠΡΟΕΔΡΙΚΟ ΔΙΑΤΑΓΜΑ ΫΠ’ ΑΡΙΟ. 8 

Ίδρυση Νομικού Προσώπου Ιδιωτικού Δικαίου μη κερδο¬ 
σκοπικού χαρακτήρα με την επωνυμία Ερευνητικό Ινστι¬ 
τούτο Τεχνικής Χημικών Διεργασιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 3 παρ. 3γ του Ν. 706/77 
«περί προωθήσεως της επιστημονικής έρευνας καί τεχνολο¬ 
γίας» (ΦΕΚ 279/Α/77).. 

2. Τις διατάξεις του άρθρου 14 του Ν. 1266/1982 «όργανα 
ασκήσεως της νομισματικής, πιστοττικής και συναλλαγμα¬ 
τικής πολιτικής και άλλες διατάξεις» (ΦΕΚ 81/Α/1982). 

3. Τις διατάξεις του άρθρου 7 του Προεδρικού Διατάγμα¬ 
τος 574/82 «ανακατανομή των αρμοδιοτήτων των Υπουρ¬ 
γείων» (ΦΕΚ 104/Α/82). 

4. Την από 5.9.84 απόφαση της Επιτροπής Επιστημο¬ 
νικής Έρευνας και Τεχνολογίας. 

5. Τη γνωμοδότηση του Συμβουλίου Επικράτειας με 
αριθμό 775/84, με πρόταση του Πρωθυπουργού και των 
Υπουργούν Εθνικής Παιδείας και Θρησκευμάτων και Έρευ¬ 
νας και Τεχνολογίας, αποφασίζουμε : 


.Άρθρο 1. 

Σύσταση. 

1. Ιδρύεται Νομικό Πρόσωπο Ιδιωτικού Δικαίου μη 
κερδοσκοπικού χαρακτήρα με την επωνυμία «Ερευνητικό 
Ινστιτούτο Τεχνικής Χημικών Διεργασιών» με έδρα την 
Θεσσαλονίκη. 

2. Το Ινστιτούτο Τεχνικής Χημικών Διεργασιών έχει 
διοικητική και οικονομική αυτονομία και εποπτεύεται από 
το Υπουργείο Έρευνας και Τεχνολογίας. 

Άρθρο 2. 

Σκοπός. 

1. Σκοπός του Ινστιτούτου είναι η διεξαγωγή βασικής 
και εφηρμοσμένης έρευνας σε περιοχές της Χημικής Μηχα¬ 
νικής, η ανάπτυξη τεχνολογίας, η παραγωγή προϊόντων και 
η προσφορά υπηρεσιών στις περιοχές ερευνητικών δραστη¬ 
ριοτήτων του. 

Ειδικότεροι τομείς δραστηριότητας είναι οι ακόλουθοι : 

- Ανάπτυξη νέων μεθόδων και μεταφορά τεχνολογίας για 
τον εξευγενισμό και πληρέστερη αξιοποίηση ενεργειακών 
υλών και πόρων (π.χ. πετρέλαιο, λιγνίτης, τύρφη). 

- Εφαρμογή των αρχών της Χημικής Μηχανικής στη βελ¬ 
τιστοποίηση βιομηχανικών διεργασιών με σκοπό την αύξηση 
της παραγωγικότητας, εξοικονόμηση ενέργειας, προστασία 
περιβάλλοντος, βελτίωση ποιότητας προϊόντων. 

- Αξιοποίηση ελληνικών πρώτων υλών για την παραγωγή 
χημικών προϊόντων. 

- Βασική και εφηρμοσμένη έρευνα σε περιοχές της Χημικής 
Μηχανικής που προάγουν τους παραπάνω σκοπούς. 

2. Για την επίτευξη των σκοπών του το Ινστιτούτο : 

α. Προτείνει στο Υπουργείο Έρευνας και Τεχνολογίας 

ερευνητικά προγράμματα που έχουν σχέση με τις ερευνητι¬ 
κές.δραστηριότητες του Αριστοτέλειου· Πανεπιστημίου Θεσ¬ 
σαλονίκης ή επιστημόνων που εκπονούν διδακτορική δια¬ 
τριβή στο ίδιο Πανεπιστήμιο. 

β. Παράγει προϊόντα και παρέχει υπηρεσίες σχετικές με 
τις ερευνητικές δραστηριότητες του. 

γ. Ειδικεύει επιστήμονες και τεχνικούς στους ερευνητι¬ 
κούς τομείς του. 

δ. Προωθεί την ανάπτυξη τοτν τομέων αυτών σε συνερ¬ 
γασία με το Αριστοτέλειο Πανεπιστήμιο Θεσσαλονίκης και 
άλλα Ιδρύματα και Οργανισμούς της χώρας με κάθε πρό¬ 
σφορο μέσο. 

ε. Συνεργάζεται με άλλους φορείς ανάλογης δραστηριό¬ 
τητας στο εσωτερικό και εξωτερικό. 

Άρθρο 3. 

Διεύθυνση Ινστιτούτου. 

1. 'Το Ινστιτούτο Τεχνικής Χημικών Διεργασιών διευθύ¬ 
νεται από Διευθυντή που διορίζεται με απόφαση του Υπουρ¬ 
γού Έρευνας και Τεχνολογίας. Η θητεία του είναι τριετής 
και μπορεί να ανανεώνεται. Ο Διευθυντής του Ινστιτούτου 
πρέπει να είναι καθηγητής και σε εξαιρετικές περιπτώσεις 
αναπληρωτής Καθηγητής του Τμήματος Χημικών Μηχα¬ 
νικών της Πολυτεχνικής Σχολής του Πανεπιστημίου Θεσ¬ 
σαλονίκης με εμπειρία στους τομείς δραστηριότητας του 
Ινστιτούτου. 

Με απόφαση του Υπουργού Έρευνας και Τεχνολογίας 
διορίζεται επίσης και αναπληρωτής Διευθυντής του Ινστι¬ 
τούτου ο οποίος ασκεί τα καθήκοντα του Διευθυντή σε περί¬ 
πτωση απουσίας ή κωλύματος αυτού. Ο αναπληρωτής Διευ¬ 
θυντής πρέπει να είναι Καθηγητής και σε εξαιρετικές περι¬ 
πτώσεις αναπληρωτής Καθηγητής του Τμήματος Χημικών 
Μηχανικών του Πανεπιστημίου Θεσσαλονίκης, με εμπειρία 
στους τομείς δραστηριότητας του Ινστιτούτου. 

2. Ο Διευθυντής. 

α. Προΐσταται του Ινστιτούτου και ασκεί τις παρακάτω 
αρμοδιότητες. 

β. Εισηγείται στον Υπουργό Έρευνας και Τεχνολογίας 
το Ερευνητικό πρόγραμμα του Ινστιτούτου που περιλαμβάνει 

τους στόχους, τις προτεραιότητες, τον προϋπολογισμό καθώς 
και την ανάληψη και τους όρους εκτέλεσης ερευνητικών προ¬ 
γραμμάτων ή άλλων έργων για λογαριασμό τρίτων. 

Οι παραπάνω εισηγήσεις πρέπει να συνοδεύονται από 
σύμφωνη γνώμη της πλειοψηφίας· του κατά το επόμενο 
άρθρο επιστημονικού συμβουλίου του Ινστιτούτου. 

Άρθρο 4. 

Επιστημονικό Συμβούλιο. 

1. Το Διευθυντή του Ινστιτούτου υποβοηθεί στο έργο του 
το Επιστημονικό Συμβούλιο. Η συνδρομή αυτή συνίσταται 
οτην παροχή γνώμης προς τον Διευθυντή για όποιο θέμα σχε¬ 
τικό με τη λειτουργία του Ινστιτούτου εκείνος κρίνει σκό¬ 
πιμο, καθώς επίσης και για το ερευνητικό πρόγραμμα του 
Ινστιτούτου, σύμφωνα με την παρ. 2β του προηγουμένου 
άρθρου. 

2. Το Επιστημονικό Συμβούλιο αποτελείται από τους 
προϊσταμένους των τμημάτων του Ινστιτούτου ή άν δεν 
υπάρχουν τμήματα από τρεις κύριους ερευνητές του Ινστι¬ 
τούτου που είναι μέλη του ΔΕΠ του τμήματος Χημικών 
Μηχανικών του Α.Π.Ο. και ορίζονται με κοινή απόφαση 
του Διευθυντή του Ινστιτούτου και του Κοσμήτορα της Μετα¬ 
πτυχιακής Σχολής ή αν δεν υπάρχει του Πρύτανη του Πανε¬ 
πιστημίου Θεσσαλονίκης. 

Άρθρο 5. 

Χρηματοδότηση του Ινστιτούτου. 

1. Το Ινστιτούτο επιχορηγείται από τον Τακτικό Προϋ¬ 
πολογισμό και τον Προϋπολογισμό Δημοσίων Επενδύσεων 
του Υπουργείου Έρευνας και Τεχνολογίας. Έσοδα του Ιν¬ 
στιτούτου είναι επίσης τα προερχόμενα από την παροχή υπη¬ 
ρεσιών σε τρίτους και την πώληση προϊόντων, οι ειδικές 
εισφορές , και χρηματοδοτήσεις από Δημόσιες Επιχειρήσεις 
άλλους Δημόσιους Φορείς, ιδιωτικές επιχειρήσεις ή ιδιώτες. 
Διεθνείς Οργανισμούς, δωρεές κάθε είδους και οι πρόσοδοι 
από περιουσιακά στοιχεία του Ινστιτούτου. 

2. Ο προϋπολογισμός του Ινστιτούτου υποβάλλεται από 
τον Διευθυντή του στον Υπουργό Έρευνας και Τεχνολογίας 
για έγκριση χωρισμένος σε' ερευνητικά προγράμματα. 

3. Ο Διευθυντής του Ινστιτούτου έχει ϊικαίωμα ανακα¬ 
τανομής κονδυλίων ερευνητικών προγραμμάτων του Ινττι- 
τούτου από τους εγκεκριμένους προϋπολογισμούς, εφόσον 
αυτή δεν υπερβαίνει γο 10% του προϋπολογισμού του ερευ¬ 
νητικού προγράμματος. Για μεγαλύτερα ποσά απαιτείται 
η έγκριση του Υπουργού Έρευνας και Τεχνολογίας. 

Άρθρο 6. 

Διαχείριση Εσόδων Ινστιτούτου. 

Τα έσοδα του Ινστιτούτου, από οποιαδήποτε πηγή και 
αν προέρχονται, κατατίθενται σε ιδιαίτερο λογαριασμό Τρα- 
πέζης. Π ανάληψη, διάθεση ή πραγματοποίηση οποιασδήποτε 
δαπάνης από το λογαριασμό αυτό γίνεται με ειδική έγγραφη 
εντολή του Διευθυντή του Ινστιτούτου, ή του αναπληρωτή 
του σύμφωνα με τον εγκεκριμένο προϋπολογισμό. 

Άρθρο 7. ' . · 

1.0 Οικονομικός και διαχειριστικός έλεγχος του Ινστι- . 
τούτου γίνεται ως ακολούθως : 

■ · α. Για τα ερευνητικά προγράμματα που χρηματοδότου- " 
νται από Δημόσιο φορέα και εκτελούνται για λογαριασμό του, 
ο τακτικός έλεγχος της οικονομικής διαχείρισης των εσόδων 
του Ινστιτούτου γίνεται από δύο Επιθεωρητές του Υπουργείου . 
Οικονομικών σύμφωνα με τις ισχύουσες διατάξεις. 

β. Για τα ερευνητικά προγράμματα που. χρηματοδοτού¬ 
νται από ιδιώτες συμπεριλαμβανομένων και των οποιωνδή- 
ποτε άλλων μορφών εσόδων του Ινστιτούτου, εκτός από τις 
χρηματοδοτήσεις από Δημόσιους φορείς, ο τακτικός έλεγχος : 
της οικονομικής διαχείρισης του Ινστιτούτου γίνεται από 
δύο ορκωτούς λογιστές που ορίζονται από τον Διευθυντή του 
Ινστιτούτου από πίνακα δέκα ορκωτών λογιστών, που καταρ- 
. τίζεται από το Διοικητικό Συμβούλιο του Σώματος των Ορ^ 
κωτών Λογιστών μετά από αίτηση του Διευθυντή του Ινστι¬ 
τούτου, άπαξ για κάθε σύμβαση. 


γ. Ο τακτικός έλεγχος της οικομνομικής διαχείρισης τού 
. Ινστιτούτου γίνεται κάθε χρόνο και οι δαπάνες του ελέγχου 
βαρύνουν το Ινστιτούτο. 

2. Το διαχειριστικό έτος του Ινστιτούτου συμπίπτει με 
το οικονομικό έτος. Το πρώτο διαχειριστικό έτος αρχίζει 
την ημέρα της σύστασης του Ινστιτούτου. 

3. Οι Επιθεωρητές του Υπουργείου : Οικονομικών και οι 
Ορκωτοί Λογιστές που ασκούν τον τακτικό έλεγχο της οι¬ 
κονομικής διαχείρισης του Ινστιτούτου υποβάλλουν μέχρι 
το τέλος Ιουνίου κάθε έτους έκθεση για την διαχείριση και 
τον απολογισμό του διαχειριστικού-έτους που έληξε, χωριστά 
για κάθε ερευνητικό πρόγραμμα. Οι εκθέσεις υποβάλλονται 
στον Υπουργό Έρευνας και Τεχνολογίας και στον Διευθυντή 
του Ινστιτούτου. 

4. Ο Υπουργός Έρευνας και Τεχνολογίας μπορεί να ζη-. 
τήσει οποτεδήποτε έκτακτο έλεγχο της οικονομικής διαχεί¬ 
ρισης του Ινστιτούτου. 

Άρθρο 8. 

Προσωπικό. 

1. Το Προσωπικό του Ινστιτούτου διακρίνεται σε ερευ¬ 
νητικό, τεχνικό και διοικητικό και προσλαμβάνεται με συμ¬ 
βάσεις ιδιωτικού δικαίου αορίστου ή ορισμένου χρόνου. 

Οι προσλήψεις διενεργούνται' από το Διευθυντή του Ιν¬ 
στιτούτου μετά από σύμφωνη γνώμη του για κάθε επιστη¬ 
μονικό πρόγραμμα οριζομένου υπευθύνου. 

2. Οι μισθοί των εργαζομένων στο Ινστιτούτο Τεχνικής 
Χημικών Διεργασιών καθορίζονται κατά κατηγορία με από¬ 
φαση των Υπουργών Οικονομικών και Έρευνας και Τεχνο¬ 
λογίας. 

3. Οι κατηγορίες ερευνητικού προσωπικού είναι οι πα¬ 
ρακάτω : 

α. Κύριου ερευνητή για την οποία απαιτούνται : 

αα. Να διαθέτει πλούσιο συγγραφικό έργο στους τομείς 
: της ερευνητικής του δραστηριότητας.· . ■ ■ 

\ ββ. Να έχει αναγνωρισθεί διεθνώς για την συμβολή του 
στους επιστημονικούς τομείς της ειδικότητάς του. 

γγ. Να έχει εγκεκριμένο ερευνητικό πρόγραμμα από το 
Υπουργείο Έρευνας και Τεχνολογίας. 

β. Συνεργάτη ερευνητή για την οποία απαιτούνται : 

αα. Δημοσιευμένο ερευνητικό έργο. ·' 

ββ. Τεκμηριωμένη ικανότητα σχεδιασμού και εκτελέσεως 
ερευνητικού έργου. 

Οι ερευνητές των κατηγοριών αυτών πρέπει απαραίτητα 
να είναι καθηγητές, αναπληρωτές καθηγητές, επίκουροι κα- 
θηγητές ή λέκτορες του Πανεπιστημίου Θεσσαλονίκης και 
διατηρούν την ιδιότητα του ερευνητή του Ινστιτούτου για 
όσο καιρό συμμετέχουν σε ερευνητικά προγράμματα. 

γ. Επισκέπτη ερευνητή. 

Τα προσόντα ερευνητού των κατηγοριών α,'β που προσλαμ¬ 
βάνονται με σκοπό την υποβοήθηση του ερευνητικού προγράμ¬ 
ματος του Ινστιτούτου και ο συνολικός τους αριθμός καθο¬ 
ρίζεται από τον εσωτερικό κανονισμό. Οι επισκέπτες ερευ¬ 
νητές μπορεί να είναι αλλοδαποί. Η πρόσληψη, ο μισθός τους 
και τα έξοδα μετακίνησής τους καθορίζονται με απόφαση 
των Υπουργών Οικονομικών, και Έρευνας και Τεχνολογίας 
μετά από εισήγηση του Διευθυντή του Ινστιτούτου. Η σύμ¬ 
βασή τους είναι ορισμένου χρόνου και η διάρκειά της μπορεί 
να είναι από 3 μήνες μέχρι δύο χρόνια. Σε εξαιρετικές περι¬ 
πτώσεις η σύμβασή τους μπορεί να παραταθεί για 1 ακόμη 
χρόνο, μετά από αιτιολογημένη πρόταση του Διευθυντή του 
Ινστιτούτου και σχετική απόφαση του Υπουργού Έρευνας 
και Τεχνολογίας. Δεύτερη ανανέωση δεν επιτρέπεται. Το 
ίδιο άτομο δεν μπορεί να επαναπροσληφθεί ως επισκέπτης 
πριν περάσουν τουλάχιστον δύο χρόνια, από τη λήξη της 
αρχικής του σύμ.βασης. Ο μισθός και τα έξοδα μετακίνησης 
επιβαρύνουν το πρόγραμμα στο οποίο θα απασχολείται ο 
επισκέπτης. 

δ. Μεταπτυχιακού υποτρόφου ερευνητή, στην οποία προσ¬ 
λαμβάνονται με την ιδιότητα του υποτρόφου, μεταπτυχιακοί 

φοιτητές προκειμένου να εκτελέσουν διδακτορική διατριβή, 
στα πλαίσια εγκεκριμένων., ερευνητικών προγραμμάτων. 

ε. Επισκέπτη-Τεχνικού. 

Σε εξαιρετικές περιπτώσεις είναι δυνατή η πρόσληψη από 
το εσωτερικό ή εξωτερικό για απασχόληση για μικρά δια¬ 
στήματα Ειδικού Τεχνικού Προσωπικού με εμπειρία σε 
εξειδικευμένα Τεχνικά Θέματα. 

Για τις αρχικές ανάγκες λειτουργίας του Ινστιτούτου ιδρύ¬ 
ονται 5 θέσεις Διοικητικού προσωπικού, 10 θέσεις Τεχνικού 
προσωπικού, και 20 θέσεις επισκεπτών-ερευνητών. 

Άρθρο 9. 

Κανονισμός του Ινστιτούτου. 

Η εσωτερική διάρθρωση του Ινστιτούτου, ο αριθμός, οι 
ειδικότητες και η διάρθρωση προσο,ιπικού, η διαδικασία έγ¬ 
κρισης και η εκτέλεση ερευνητικών ή άλλων .έργων καθώς 
και κάθε άλλη λεπτομέρεια καθορίζονται στον εσωτερικό 
κανονισμό του Ινστιτούτου, που θα εγκριθεί από τον Υπουργό 
Έρευνας και Τεχνολογίας μετά από εισήγηση του Διευθυντή 
του Ινστιτούτου και θα δημοσιευθεί στην Εφημερίδα της 
Κυβέρνησης το αργότερο μέσα σε ένα χρόνο από την ίδρυσή 
του. 

Μέσα στα πλαίσια του άρθρου 8 παρ. 3 του Διατάγματος 
αυτού μέχρι τη δημοσίευση του Κανονισμού, τα ειδικά προ¬ 
σόντα και οι όροι διορισμού του προσωπικού όλίον των κατη¬ 
γοριών καθορίζονται με απόφαση του Υπουργού Έρευνας 
και Τεχνολογίας. 

Άρθρο 10. 

Διάλυση. 

Σε περίπτωση διάλυσης του Ινστιτούτου η εκκαθάριση 
εκτελείται από το Τπουργείο Έρευνας και Τεχνολογίας σύμ : 
φωνα με τις ισχύουσες διατάξεις, ύστερα από απόφαση του 
Υπουργού Έρευνας και Τεχνολογίας. Π περιουσία του Ιν¬ 
στιτούτου περιέρχεται στο Υπουργείο Έρευνας και Τεχνο¬ 
λογίας. 

Στον Υπουργό Έρευνας και Τεχνολογίας αναθέτουμε 
την ετέλέση και δημοσίευση του παρόντος. 

' Αθήνα, 11; Ιανουάριου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΊΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΕΘΝ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΡΕΥΝΑΣ ΚΑΙ ΤΕΧΝΟΛΟΓΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΓΕΩΡΓΙΟΣ ΛΙΑΝΗΣ 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 9 

Ίδρυση Ερευνητικού Ινστιτούτου Τεχνολογίας Υπολογιστών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : - 

• 1. Τις διατάξεις του άρθρου 3 παρ. 3γ του Ν. 706/77 
«περί προωθήσεως της επιστημονικής έρευνας και Τεχνο¬ 
λογίας» (ΦΕΚ 279/Α/77)- ’ 

2. Τις διατάξεις του άρθρου 14 του Ν. 1266/1982 «Όργα¬ 
να ασκήσεως της νομισματικής, πιστωτικής και συναλ¬ 
λαγματικής πολιτικής και άλλες διατάξεις» (ΦΕΚ 81/Α/82). 

3. Τις διατάξεις του άρθρου 7 του ΠΔ 574/82 «Ανακα¬ 
τανομή των αρμοδιοτήτων των Υπουργείων» (ΦΕΚ 104/Α/ 

1982). 

4. Την από 5.9.84 απόφαση της Επιτροπής Επιστημονι¬ 
κής Ερεύνης και Τεχνολογίας. 

5. Τις γνωμοδοτήσεις του Συμβουλίου της Επικράτειας 
με αριθμ. 662/1984 και 849/1984. 

6. Την πρόταση του Πρωθυπουργού και των Υπουργών 
Εθνικής Παιδείας και Θρησκευμάτων και Έρευνας και Τεχ¬ 
νολογίας, αποφασίζουμε : 


Άρθρο 1. 

Σύσταση. 

1. Ιδρύεται Νομικό Πρόσωπο Ιδιωτικού Δικαίου μη κερ¬ 
δοσκοπικού χαρακτήρα με την επωνυμία «Ινστιτούτο Τεχ¬ 
νολογίας Υπολογιστών» (Ι.Τ.Υ.) με έδρα την Πάτρα. 

2. Το Ινστιτούτο Τεχνολογίας Υπολογιστών έχει διοικη¬ 
τική και οικονομική αυτονομία και εποπτεύεται από το 
Υπουργείο Έρευνας και Τεχνολογίας. 

Άρθρο 2. 

Σκοπός. 

1. Σκοπός του Ινστιτούτου είναι : 

α. Η διεξαγωγή βασικής και εφαρμοσμένης έρευνας στην 
τεχνολογία Λογικού και Υλικού των Υπολογιστών. 

β. Ο σχεδιασμός, η ανάπτυξη προϊόντων και η υποστήριξη 
δραστηριοτήτων στην Τεχνολογία Λογικού και Υλικού των 
Υπολογιστούν για την παραγωγή, την εκπαίδευση, τις υπη¬ 
ρεσίες, την Επιστήμη και την Τεχνική. 

γ. Η στήριξη της .Βιομηχανίας Πληροφορικής στην Ελ¬ 
λάδα. 

δ. Η ανάπτυξη της τεχνογνωσίας και η μεταφορά τεχνο¬ 
λογίας. 

2. Για την επίτευξη των σκοπών το Ινστιτούτο : 

α. Προωθεί την έρευνα σε διεθνές επίπεδο, σε συνεργασία 
.με άλλους φορείς ανάλογης δραστηριότητας στο εσωτερικό 
και εξωτερικό. 

β. Προτείνει στο Υπουργείο Έρευνας και Τεχνολογίας 
ερευνητικά προγράμματα, που υπηρετούν τους παραπάνο) 
σκοπούς. 

γ. Προτείνει ή αποδέχεται ερευνητικά προγράμματα και 
μελέτες για λογαριασμό τρίτων όπως βιομηχανιών, κρατικών 
φορέων, ιδιωτών και άλλων ιδρυμάτων και οργανισμών της 
χώρας και του εξωτερικού. 

δ. Στηρίζει την προπτυχιακή και μεταπτυχιακή εκπαί¬ 
δευση σε συνεργασία με τμήματα ΑΕΙ ή ΤΕΙ που έχουν 
' γνωστικό αντικείμενο την Επιστήμη και Τεχνολογία το>ν 
Υπολογιστών. 

ε. Ειδικεύει επιστήμονες και τεχνικούς στις περιοχές των 
δραστηριοτήτων του. 

Άρθρο 3. 

Διεύθυνση του Ινστιτούτου. 

1. Το Ινστιτούτο διευθύνεται από τον Διευθυντή που διο¬ 
ρίζεται με απόφαση του Υπουργού Έρευνας και Τεχνολογίας 
από πίνακα τριών υποψηφίων/ τον οποίον υποβάλλει στον 
Υπουργό το τμήμα Μηχανικών Ηλεκτρονικών Υπολογιστών 
και Πληροφορικής (Τ.Μ.Η.Υ.Π.) του Πανεπιστημίου, 
Πατρών εντός 20 ημερών από την ημερομηνία που η. θέση 
του Διευθυντή μένει κενή. Εάν η προθεσμία αυτή παρέλθει 
άπρακτη, ο Υπουργός διορίζει τον Διευθυντή χωρίς τη γνώμη 
του Τ.Μ.Η.Υ.Π. του Πανεπιστημίου Πατρών. Για τον διο¬ 
ρισμό του πρώτου Διευθυντή ως ημερομ,ηνία που η θέση του 

■ Διευθυντή μένει κενή θεωρείται η ημερομηνία δημοσίευσης 
του παρόντος Διατάγματος στην Εφημερίδα της Κυβερνή- 
σεως. 

Η θητεία του Διευθυντή είναι τριετής και μπορεί να ανα- 
• νεώνεται. 

2. Ο Διευθυντής πρέπει να είναι καθηγητής-ή σε εξαιρε¬ 
τικές περιπτώσεις Αναπληρωτής Καθηγητής του Τ.Μ.Η.Υ.Π 
του Πανεπιστημίου Πατρών με πλούσιο και πρόσφατο ερευ¬ 
νητικό έργο σε έναν ή 1 περισσότερους από τους τομείς δρα¬ 
στηριότητας του Ινστιτούτου και διεθνές κύρος. 

3. Στα καθήκοντα και αρμοδιότητες του Διευθυντή, εκτός 
όσων αναφέρονται σε άλλες διατάξεις του παρόντος, Διατάγ¬ 
ματος ή ανατίθενται σ’αυτόν από τον Εσο^τερικό Κανονισμό 
του Ινστιτούτου, περιλαμβάνονται ιδιαίτερα και τα ακό¬ 
λουθα : 

α. Εκπροσωπεί το Ινστιτούτο και διευθύνει όλες τις υπη¬ 
ρεσίες του. 

β. Προεδρεύει και εισηγείναι στις συνεδριάσεις του κατά 
το άρθρο 4 του παρόντος Διατάγματος, Επιστημονικού Γνω- 
μοδοτικού Συμβουλίου (Ε.Γ.Σ.). 

γ. Καταρτίζει και εισηγείται στον Τπουργό Έρευνας και 
Τεχνολογίας το οικονομικό και ερευνητικό πρόγραμμα του 
Ινστιτούτου (στόχοι, προτεραιότητες, προϋπολογισμός, απο¬ 
λογισμός) καθώς και την ανάληψη και τους όρους εκτέλεσης 
ερευνητικών προγραμμάτων ή άλλων έργων για λογαριασμό 
του Υπουργείου Έρευνας και Τεχνολογίας ή άλλων φορέων. 

δ. Ασκεί όλες τις άλλες αρμοδιότητες σχετικά με την διοί¬ 
κηση του Ινστιτούτου που δεν ανατίθενται σε άλλο όργανο 
από το παρόν διάταγμα ή από τον Εσωτερικό Κανονισμό 
του .Ινστιτούτου. 

4. Εκτός από τα διοικητικά του καθήκοντα ο Διευθυντής 
έχει και ενεργό ερευνητική δραστηριότητα. 

5. Με απόφαση του Υπουργού Έρευνας και Τεχνολογίας, 
μετά από πρόταση του Διευθυντή, διορίζεται και Αναπλη- 
ρεοτής Διευθυντής του Ινστιτούτου ο οποίος : 

α. Αναπληρώνει τον Διευθυντή σε περίπτουση απουσίας 
ή κωλύματος του Διευθυντή. 

β. Ασκεί άλλες αρμοδιότητες που του αναθέτει ο Διευθυ¬ 
ντής, για την υποβοήθηση του διοικητικού έργου του Διευ¬ 
θυντή. 

Ως αναπληρωτής διευθυντής επιλέγεται ένα από τα μέλη 
του-κατά της παρ. 5 του άρθρου 4 του παρόντος Διατάγμα¬ 
τος Επιστημονικού Γνωμοδοτικού Συμβουλίου του Ινστι¬ 
τούτου. II διάρκεια της θητείας του στη θέση του Αναπλη¬ 
ρωτή Διευθυντή, .καθορίζεται στην απόφαση διορισμού του 
στη θέση αυτή. Ο πρώτος Αναπληρωτής Διευθυντής διορί¬ 
ζεται εντός 60 ημερούν από την κατά το. άρθρο 4, παρ. 4 του 
παρόντος Διατάγματος συγκρότηση του πρώτου Επιστημο¬ 
νικού Γνωμοδοτικού Συμβουλίου του ΐνσττιτούτου. 

6. II αποζημίωση του Διευθυντή και του Αναπληρωτή 
Διευθυντή καθορίζεται με απόφαση των Υπουργών Έρευνας 
και Τεχνολογίας και Οικονομικών. 

Άρθρο 4. 

Επιστημονικό Γνωμοδοτικό Συμβούλιο. 

1. Τον Διευθυντή του Ινστιτούτου υποβοηθεί στο έργο 
του το Επιστημονικό Γνωμοδοτικό Συμβούλιο (Ε.Γ.Σ.) 
του Ινστιτούτου, που είναι τριμελές και έχει συμβουλευτικό 
χαρακτήρα. 

■ 2. Ο Διευθυντής του Ινστιτούτου είμαι υποχρεωμένος να 
ζητήσει την γνώμη του Ε.Γ.Σ. "πριν διαμορφώσει την τελική 
του εισήγηση προς τον Υπουργό Έρευνας και Τεχνολογίας 
για το ερευνητικό και αναπτυξιακό πρόγραμμα του Ινστι¬ 
τούτου και ιδιαίτερα για τα θέματα που αναφέρονται στο 
άρθρο 3, παράγραφος 3, εδάφιο γ, του παρόντος Διατάγμα¬ 
τος. Η τελική εισήγηση του Διευθυντή προς τον Υπουργό 
συνοδεύεται υποχρεωτικά από ,την γνωμοδότηση του Ε.Γ.Σ. 
Επίσης γνωμοδότηση τού Ε.Γ.Σ. απαιτείται σε περιπτώ¬ 
σεις που προβλέπονται από άλλες διατάξεις του παρόντος 
διατάγματος, καθώς και από τον Εσωτερικό Κανονισμό του 
Ινστιτούτου. 

3. Με επιφύλαξη της'παραγράφου 4 του άρθρου αυτού, 
τα μέλη του Ε.Γ.Σ. ορίζονται με κοινή απόφαση του Διευ¬ 
θυντή του Ινστιτούτου και του Προέδρου του Τ.Μ.ΙΙ.Υ.Π. 
του Πανεπιστημίου ΓΙατρών.Εαν η απόφαση αυτή δεν εκδο- 
θεί εντός 20 ημερών από την ημερομηνία που δημιουργείται 
αντίστοιχη κενή θέση μέλους του Ε.Γ.Σ., ο διορισμός γίνεται 
με απόφαση του Κοσμήτορα της Μεταπτυχιακής Σχολής 
του Πανεπιστημίου Πατρών, εάν υπάρχει, ή εάν δεν υπάρχει 
με απόφαση του Πρύτανη του Πανεπιστημίου Πατρών. 

• 4. Μέλη του Ε.Γ.Σ. μπορούν να είναι μόνο Κύριοι Ερευ¬ 
νητές ή Συνεργάτες Ερευνητές του Ινστιτούτου. Η θητεία 
ερευνητή ως μέλους του Ε.Γ.Σ. δεν μπορεί να υπερβαίνει 
τα δύο χρόνια και μπορεί να ανανεώνεται. Η διάρκεια της 
θητείας καθορίζεται στην απόφαση διορισμού του στο Ε.Γ. 
Σ. II θητεία του μέλους του Ε.Γ.Σ. διακόπτεται αυτόματα 
όταν το μέλος πάψει να κατέχει την ιδιότητα του Κύριου 
ή Συνεργάτη Ερευνητή του Ινστιτούτου.;. 


5. Το πρώτο Ε.Γ.Σ. αποτελείται από τους τρεις πρώτους 
κατά σειρά πρόσληψης στο Ινστιτούτο, Κύριους ή Συνεργά¬ 
τες Ερευνητές του Ινστιτούτου και συγκροτείται αυτόματα 
την ημερομηνία πρόσληψης του τρίτου από τους παραπάνω 
ερευνητές. Μέχρι την ημερομηνία αυτή, δεν απαιτείται γνώ- 
μοδότήση του Ε.Γ.Σ., όπου αυτή προβλέπεται από άλλες 
διατάξεις του παρόντος διατάγματος. 

6. II υπηρεσία ερευνητή στο Ε.Γ.Σ. θεωρείται μέρος 
των υποχρεώσεούν του ως ερευνητή του Ινστιτούτου και δε 
συνεπάγεται ιδιαίτερη αποζημίωση. 

. Άρθρο 5. 

ϊ'· Χρηματοδότηση του Ινστιτούτου. 

:1. Το Ινστιτούτο επιχορηγείται από τον Τακτικό Προϋ¬ 
πολογισμό· και τον Προϋπολογισμό ■ Δημοσίων Επενδύσεων 
του Υπουργείου Έρευνας και Τεχνολογίας. 

Έσοδα του Ινστιτούτου είναι επίσης τα προερχόμενα από 
την παροχή υπηρεσιών σε τρίτους και την πώληση προϊόντων 
οι ειδικές εισφορές και χρηματοδοτήσεις από Δημόσιες επι¬ 
χειρήσεις, άλλους δημόσιους φορείς, ιδιωτικές επιχειρήσεις 
ή Ιδιώτες, διεθνείς οργανισμούς ή δωρεές κάθε είδους και 
οί πρόσοδοι από περιουσιακά στοιχεία του Ινστιτούτου. 

2. Προϋπολογισμός του Ινστιτούτου. υποβάλλεται από 
τον Διευθυντή στον Υπουργό Έρευνας και Τεχνολογίας για 
έγκριση σύμφωνα με το άρθρο 3, παρ. 3, εδάφιο γ, του πα¬ 
ρόντος διατάγματος. 

3. Ο Διευθυντής του Ινστιτούτου έχει δικαίωμα ανακατα¬ 
νομής. κονδυλίών, ερευνητικών προγραμμάτων του. Ινστιτού¬ 
του. από τους εγκεκριμένους προϋπολογισμούς, εφόσον αυτή 
δ»εν υπερβαίνει το 10% του προϋπολογισμού του ερευνητικού 
προγράμματος. Για μεγαλύτερα ποσά απαιτείται ι έγκριστ 
του Υπουργού Έρευνας και Τεχνολογίας. 

Άρθρο 6. 

Διαχείριση εσόδων του Ινστιτούτου. 

Τα έσοδα του Ινστιτούτου, από· οποιαδήποτε πηγή· αν προ¬ 
έρχονται, κατατίθενται σε ιδιαίτερο λογαριασμό τραπέζης. 

Η ανάληψη, διάθεση ή πραγματοποίηση οπΟιασδήπΟτε δα- 
πίάνης; από το λογαριασμό αιυτό, γίνεται 'με ειιδική εντολή 
του Δ ! ι&υθιυί>·τή του Ινστιτούτου, ή του αναπληρωτή του, σύμ- 
οωνα με τον εγκεκριμένο προϋπολογισμό. 

Άρθρο 7. 

Προσωπικό. 

1. Το προσωπικό του Ινστιτούτου, διακρίνεται σε ερευ¬ 
νητικό, τεχνικό και διοικητικό και προσλαμβάνεται με συμ¬ 
βάσεις ιδιωτικού δικαίου ορισμένου ή αορίστου χρόνου. 

Οι προσλήψεις διενεργούνται από τον Διευθυντή του Ινστι¬ 
τούτου. 

2. Το ερευνητικό προσωπικό πρέπει να έχει τεκμηριωμένη 

ειδικότητα σε ένα ή περισσότερους, από τους τομείς δραστη¬ 
ριότητας του· Ινστιτούτου και διακρίνεται στις παρακάτω 
κατηγορίες : » 

α. Κύριου Ερευνητή, για την οποία απαιτείται ο ερευνη¬ 
τής να έχει όλα τα προσόντα των κατηγοριών του Συνεργάτη 
Ερευνητή και του Επίκουρου Ερευνητή και επιπλέον να έχει 
πλούσιο συγγραφικό έργο σε επιστημονικές περιοχές δρα¬ 
στηριότητας του Ινστιτούτου, μέρος του οποίου να έχει δημο¬ 
σιευτεί εντός της διετίας που προηγείται του διορισμού του 
στη θέση αυτή και μέρος του οποίου να είναι αυτοδύναμο. 
Επίσης απαιτείται προϋπηρεσία τουλάχιστον έξι ετών μετά 
την απόκτηση· του διδακτορικού διπλώματος σε Ανώτατο 
Εκπαιδευτικό ή Ερευνητικό Ίδρυμα ή Τ.Ε.Ι. της χώρας η 
του εξωτερικού και σε θέση σχετική με το γνωστικό αντικεί¬ 
μενο του Ινστιτούτου. 

β. Συνεργάτη Ερευνητή, για την οποία απαιτείται ο 
ερευνητής να έχει όλα τα προσόντα της κατηγορίας του 
Επίκουρου Ερευνητή και επιπλέον, να έχει τεκμηριωμένη 
ικανότητα να οργανώνει και να διευθύνει ερευνητικά προ¬ 
γράμματα να τα κατανέμει σε επιμέρους ερευνητικά έργα 
και να συντονίζει και να κατευθύνει την έρευνα στα' έργα 

αυτά. Επίσης απαιτείται, να έχει κάνει πρωτότυπες αυτο¬ 
δύναμες δημοσιεύσεις σε επιστημονικά περιοδικά αναγνω¬ 
ρισμένου κύρους, καθώς και συμβολή στην πρόοδο της 
επιστήμης διεθνώς αναγνωρισμένη από άλλους ερευνητές, 
σε επιστημονικές περιοχές δραστηριότητας του Ινστιτούτου. 
Επιπλέον απαιτείται προϋπηρεσία τουλάχιστον τριών-ετών 
μετά την απόκτηση του διδακτορικού διπλώματος σε Ανώ¬ 
τατο Εκπαιδευτικό ή Ερευνητικό Ίδρυμα ή Τ.Ε.Ι. της χώ¬ 
ρας ή του εξωτερικού και σε θέση σχετική με το γνωστικό 
αντικείμενο του Ινστιτούτου. 

γ. Επίκουρου Ερευνητή για την οποία απαιτείται δι¬ 
δακτορικό δίπλωμα και να έχει ο ερευνητής τεκμηριωμένη 
ικανότητα να εκτελεί ερευνητικά έργα αυτοδύναμα να κα¬ 
τανέμει τμήματα ή φάσεις του έργου σε άλλους ερευνητές 
και να τους καθοδηγεί ή να τους επιβλέπει. Επίσης απαι¬ 
τείται να έχει κάνει πρωτότυπες δημοσιεύσεις σε επιστημο¬ 
νικά περιοδικά αναγνωρισμένου κύρους σε τομείς δραστη¬ 
ριότητας του Ινστιτούτου. Ο Επίκουρος Ερευνητής μπορεί 
να είναιι αλλοδαπός. 

Η πρόσληψή του στη θέση αυτή γίνεται με σύμβαση ορι¬ 
σμένου χρόνου και μπορεί να ανανεώνεται μέχρι τη συμπλή¬ 
ρωση το πολύ τριών χρόνων συνολικής υπηρεσίας με την 
ιδιότητα του επίκουρου ερευνητή. Σε εξαιρετικές περιπτώσεις 
η σύμβαση του επίκουρου ερευνητή μπορεί να αναεωθεί και 
για τέταρτο χρόνο μετά από αιτιολογημένη πρόταση του 
Διευθυντή και σχετική απόφαση του Υπουργού Έρευνας 
και Τεχνολογίας. Το ίδιο άτομο δεν μπορεί να επαναπροσ- 
ληφθεί ως επίκουρος ερευνητής πριν περάσουν τουλάχιστον 
δύο χρόνια από τη λήξη της τελευταίας του σύμβασης. 

δ. Μεταδιδακτορικού Ερευνητή για την οποία απαι¬ 
τείται διδακτορικό δίπλωμα σε τομέα δραστηριότητας του 
Ινστιτούτου 

Η πρόσληψη στη θέση αυτή γίνεται με σύμβαση ορισμένου 
χρόνου που μπορεί να ανανεώνεται το πολύ μέχρι την ημε¬ 
ρομηνία που συμπληρώνονται δυο χρόνια από τη λήψη του 
διδακτορικού. Στα δυο αυτά χρόνια δεν συνυπολογίζεται ο 
χρόνος· θητείας' στις Ελληνικές Ένοπλες Δυνάμεις, που 
εκπληρώνεται μετά'τη λήψη του διδακτορικού. Ο-μεταδιδα- 
κτορικός ερευνητής μπορεί να είναι αλλοδαπός. 

ε. Μεταπτυχιακού Υποτρόφου Ερευνητή στην οποία 
προσλαμβάνονται πτυχιούχοι ΑΕΙ της χώρας, ή του" εξω¬ 
τερικού για την εκπόνηση διδακτορικής διατριβής, σε συνερ¬ 
γασία με ΑΕΙ της χώρας και σε συνεργασία με Κύριο ή 
Συνεργάτη Ερευνητή του Ινστιτούτου που επιβλέπει την 
έρευνα του υποτρόφου. Η πρόσληψη στη θέση αυτή γίνεται 
με ετήσια σύμβαση που μπορεί να ανανεώνεται μετά από 
γνωμοδότηση του επιβλέποντος ερευνητή. Ο μεταπτυχιακός 
υπότροφος κατέχει τη θέση αυτή για συνολική διάρκεια που 
δεν υπερβαίνει τα τέσσερα χρόνια. 

ζ. Επισκέπτη Ερευνητή, που αντιστοιχεί, σε μια από τις 
κατηγορίες τον Κύριον ή Συνεργάτη ερεχιηιτη με προσόντα 
που αναγράφονται στα αντίστοιχα εδ. α και 6 της παραγράφου 
αυτής. Ο Επισκέπτης Ερευνητής πρέπει να είναι μέλος 
Δ.Ε.Π.,ΑΕΙ ή Τ.Ε.Ι. της χώρας ή του εξοκτερικού και 
μπορεί να είναι αλλοδαπός. Η πρόσληψή του στη θέση αυτή 
γίνεται με σύμβαση ορισμένου χρόνου και μπορεί να ανανεώ¬ 
νεται μέχρι τη συμπλήρωση το πολύ δυο χρόνων συνολικής 
υπηρεσίας με την ιδιότητα του Επισκέπτη Ερευνητή. Σε 
εξαιρετικές περιπτώσεις η σύμβαση του επισκέπτη ερευνητή 
μπορεί να ανανεωθεί και για τρίτο χρόνο μετά από αιτιολο¬ 
γημένη πρόταση του Διευθυντή και σχετική απόφαση, του 
Υπουργού Έρευνας και Τεχνολογίας. 

Το ίδιο άτομο δεν μπορεί να επαναπροσληφθεί ως επι¬ 
σκέπτης ερευνητής πριν περάσουν τουλάχιστον δυο χρόνια 
από τη λήξη της τελευταίας του σύμβασης. 

ο. Οι Κύριοι και οι Συνεργάτες Ερευνητές πρέπει να 
είναι μέλη Δ.Ε.Π. του Πανεπιστημίου ή Τ.Ε.Ι. Πατρών 
και διατηρούν την ιδιότητα του ερευνητή του Ινστιτούτου 
για την περίοδο που συμμετέχουν σε ερευνητικά προγράμ¬ 
ματα του Ινστιτούτου. Εξαίρεση από τη διάταξη αυτή είναι 
δυνατή για περίοδο που δεν μπορεί να υπερβαίνει τα τρία 
χρόνια και για ερευνητές που έχουν σαν κύρια απασχόλησή 
τους στο Ινστιτούτο την ανάπτυξη, ανάλυση, ανανέωση και 


επίβλεψη του Λογικού, ή του Υλικού των υπολογιστικών 
συστημάτων και λοιπού υπολογιστικού εξοπλισμού του 
Ινστιτούτου. Στην περίπτωση αυτή η εξαίρεση χορηγείται 
με απόφαση του Διευθυντή μετά από γνω'μοδότηση του 
Ε.Γ.Σ. στην οποία καθορίζεται και η χρονική περίοδος 
για την οποία διαρκεί η εξαίρεση. 

4. Όσοι από τους ερευνητές του Ινστιτούτου είναι και 
μέλη Δ.Ε.Π., Α.Ε.Ι. ή Τ.Ε.Ι. της χώρας, δικαιούνται αμοι¬ 
βής μέχρι το 35% τουν ακαθαρίστων αμοιβών· τους ως μέλη 
Δ.Ε.Π., το ύψος της οποίας, καθορίζεται από τον Διευθυντή, 
μετά από γνωμοδότηση του Ε.Γ.Σ. του Ινστιτούτου. Οι 
ερευνητές αυτοί προσλαμβάνονται με σύμβαση έργου χωρίς- 
να απαιτείται απόφαση της Τριμελούς Επιτροπής Υπουργών, 
σύμφωνα με το κεφ. Α παρ. 3 στοιχ. ε της αριθ. 23/11.3.83 
Πράξης του Υπουργικού Συμβουλίου ( ΦΕΚ 37/Α/30.3.83). 

5. Ο μισθός και τα έξοδα μετακίνησης ερευνητή του 
Ινστιτούτου που δεν είναι μέλη Δ.Ε.ΓΙ., Α.Ε.Ι. ή Τ.Ε.Ι. της 
χώρας, καθορίζονται· με κοινή απόφαση των Υπουργών 
Έρευνας και Τεχνολογίας και Οικονομικών. 

6. Τα προσόντα οι αρμοδιότητες και τα καθήκοντα κάθε 
μέλους του τεχνικού και διοικητικού προσωπικού καθορί¬ 
ζονται κατά περίπτωση από τον Διευθυντή, σύμφωνα με 
τις ανάγκες του Ινστιτούτου. Οι μισθοί του προσωπικού αυτού 
καθορίζονται κατά κατηγορία με κοινή απόφαση του Υ¬ 
πουργού Οικονομικών, και του Υπουργού Έρευνας και 
Τεχνολογίας. 

7. Για τις άμεσες ανάγκες λειτουργίας του Ινστιτούτου 
ιδρύονται τρεις θέσεις διοικητικού προσωπικού, τρεις θέ¬ 
σεις τεχνικού προσωπικού, δέκα θέσεις μεταδιδακτορικών 
ερευνητών και δέκα θέσεις μεταπτυχιακών υποτρόφων. 

Άρθρο 8. 

Εσωτερικός Κανονισμός του Ινστιτούτου. 

1. II εσωτερική διάρθρωση και κάθε άλλη λεπτομέρεια 
λειτουργίας του Ινστιτούτου που δεν καλύπτεται από τις 
διατάξεις του παρόντος Διατάγματος καθορίζονται από τον 
Εσωτερικό Κανονισμό του Ινστιτούτου τον οποίο υποβάλλει 
ο Διευθυντής στον Υπουργό Ερευνας και Τεχνολογίας για 
έγκριση το αργότερο μέσα σε ένα χρόνο από τη δημοσίευση 
του παρόντος διατάγματος στην Εφημερίδα της Κυβερνή- 
σεως. 

Άρθρο 9. 

Διάλυση. 

Σε περίπτωση διάλυσης του Ινστιτούτου, η εκκαθάριση 
εκτελείται από το Υπουργείο Έρευνας και Τεχνολογίας 
σύμφωνα με την ισχύουσα νομοθεσία ύστερα από απόφαση 
του Υπουργού Έρευνας και Τεχνολογίας. 

II περιουσία του Ινστιτούτου περιέρχεται στο Υπουρ¬ 
γείο. 

Στον Υπουργό Έρευνας και Τεχνολογίας αναθέτουμε τη 
δημοσίευση και εκτέλεση του παρόντος. 

Αθήνα, 11 Ιανουάριου 1985 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

~ ΚίϊΝΣΤΑΜΤΕΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΓΙΑΠΑΝΔΡΕΟΥ 

ΟΙ ΥΠΟΥΡΓΟΙ 

ΕΘΝ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΡΕΥΝΑΣ ΚΑΙ ΤΕΧΝΟΛΟΓΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΓΕΩΡΓΙΟΣ ΛΙΑΝΗΣ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 10 

Σύσταση δέκα θέσεων Ειδικού Επιστημονικού Προσωπικού 
στην Ελληνική Επιτροπή Ατομικής Ενέργειας (ΕΕΑΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 10 παρ. 2, τρίτο εδάφιο του 
Ν. 1476/1984 (ΦΕΚ 136/Α/18.9.1984). 

2. Την με αριθμό 877/84 γνωμοδότηση του Συμβουλίου 
Επικράτειας με πρόταση των Υπουργών Προεδρίας της 

Κυβέρνησης και Έρευνας και Τεχνολογίας,· αποφασίζου¬ 
με 

Άρθρο 1. 

Στην Ελληνική Επιτροπή Ατομικής Ενέργειας (ΕΕΑΕ) 
συνιστώνται δέκα (10) θέσεις ειδικού επιστημονικού προ¬ 
σωπικού, με σύμβαση ιδιωτικού δικαίου αορίστου χρόνου, 
κατηγορίας ΑΙ κλιμακίου 6-1, που προσαυξάνουν τις 
αντίστοιχες θέσεις τις προβλεπόμενες στο άρθρο 1 πεο. α 

του Β.Δ. 429/1971 (ΦΕΚ 129/Α/29.6.1971). 

Άρθρο 2. 

Για την πρόσληψη ειδικού επιστημονικού προσωπικού 
στις δέκα θέσεις που συνιστώνται με το παρόν απαιτείται 
πτυχίο Ανώτατου Εκπαιδευτικού Ιδρύματος ημεδαπής ή. 
ισότιμο αλλοδαπής ειδική επιστημονική εξειδίκεύση που- 
αποδεικνύεται με αναγνωρισμένο διδακτορικό δίπλωμα ή 
μεταπτυχιακό' τίτλο σπουδών διάρκειας τουλάχιστον ενός 
ακαδημαϊκού έτους και εμπειρία τουλάχιστον δυο ετών ή 
σημαντική εμπειρία τουλάχιστον τεσσάρων ετών, στο 
συγκεκριμένο και ειδικό τομέα που ανταποκρίνεται στην 
ιδιάζουσα φύση και αποστολή των θέσεων αυτών, όπως με 
την κατά το άρθρο 2 παρ. 1 του άνω ΒΔ 429/1971 δημο¬ 
σιευόμενη κάθε φορά σχετική προκήρυξη ..καθορίζονται. 

Στον Τπουργό Έρευνας και Τεχνολογίας αναθέτουμε την 
εκτέλεση και δημοσίευση του διατάγματος αυτού. 

Αθήνα, 11 Ιανουάριου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

• ΟΙ ΥΠΟΥΡΓΟΙ 

ΠΡΟΕΔΡΙΑΣ. ΤΗΣ ΚΥΒΕΡΝΗΣΗΣ ΕΡΕΥΝΑΣ ΚΑΙ ΤΕΧΝΟΛΟΓΙΑΣ 

ΑΠΟΣΤΟΛΟΣ ΛΑΖΛΡΗΧ ΓΕΩΡΓΙΟΣ ΛΙΑΝΟΙ 


ΣΥΜΒΑΣΕΙΣ 


ΣΥΜΒΑΣΗ 



Χρηματοδότηση του Ελληνικού Δημοσίου από την Αγρο¬ 
τική Τράπεζα της Ελλάδος με το ποσό των 4.500.000.000 
δρχ. για την κάλυψη δαπανών διαχείρισης κρατικών α¬ 
ποθεμάτων καπνών παλαιών εσοδειών κατά το έτος 

' 1984 

Αθήνα σήμερα δέκα οκτώ (18) του μήνα Δεκέμβρη του 
έτους χίλια εννιακόσια ογδόντα τέσσερα (1984) μεταξύ 
αφενός του Ελληνικού Δημοσίου που , εκπροσωπείται από 
τον Υπουργό Εθνικής Οικονομίας και Οικονομικών Γερά¬ 
σιμο Αρσένη και τον Υπουργό Γεωργίας Κώστα Σημίτη 
και αφετέρου της Αγροτικής Τράπεζας της Ελλάδος που 
εκπροσωπείται από το Διοικητή της Βασίλη Αναστ. Κα- 
φίρη, συμφωνήθηκαν και συνομολογήθηκαν τ’ ακόλου¬ 
θα: 


ΠΡΟΟΙΜΙΟ 


Δημοσίου .Συγκέντρωση Εισπράξεων και Πλερωμών, της 
διαφοράς του χρεωστικού υπολοίπου του λογαριασμού ανα- 
χρηματοδότησης της ΑΤΕ που υπάρχει στην Τράπεζα της 
Ελλάδος και της τρέχουσας αξίας των αποθεμάτων καπνού 
με την προϋπόθεση ότι η κάλυψη αυτή θα γίνεται με εντολή 
του ύστερα από σχετική ειδοποίηση. Το ύψος της δε δεν 
πρέπει να υπερβαίνει το ποσό των 4.500 εκατ. δρχ. 

ν 

Σε εκτέλεση των παραπάνω υπογράφεται η παρούσα 
Σύμβαση που έχει ως ακολούθως : 

.Άρθρο 1. 

Ανατίθενται στην Αγροτική Τράπεζα της Ελλάδος οι 
πληρωμές κατά το 1984 για την κάλυψη των δαπανών δια¬ 
χείρισης κρατικών αποθεμάτων καπνών παλαιών εσοδειών 
( περιλαμβανομένων και των τόκων που αναφέρονται 
σε προηγούμενες χρηματοδοτήσεις της Αγροτικής Τράπεζας 
της Ελλάδος για συγκέντρωση καπνών μέσω του Εθνικού 
Οργανισμού Καπνού) μέχρι συνολικού ποσού δρχ. 4.500 
εκατ. 

Για την πραγματοποίηση των καταβολών αυτών η Τρά¬ 
πεζα της Ελλάδος θα αναχρηματοδοτήσει την Αγροτική 
Τράπεζα της Ελλάδος μέχρι του ποσού των δρχ. 4.500 εκατ. 
με επιτόκιο 17,5% το χρόνο. 

Άρθρο 2. 

Ο Υπουργός Οικονομικών παρέχει με την παρούσα ανέκ¬ 
κλητη εξουσιοδότηση στην Τράπεζα της Ελλάδος να χρεώνει 
το Λογαριασμό «Συγκέντρωση Εισπράξεων και Πληρωμών 
του Ελληνικού Δημοσίου» και να πιστώνει το λογαριασμό 
αναχρηματοδότησης της Αγροτικής Τράπεζας της Ελλάδος 
με το ποσό της τυχόν διαφοράς που θα προκύπτει στο τέλος 
κάθε χρόνου μεταξύ του ανεξόφλητου υπολοίπου του νέου 
λογαριασμού χρηματοδότησης που θ’ ανοιχτεί, όπως ανα- 
ψέρεται στο άρθρο 4 της παρούσας και της τρέχουσας αξίας 
των αδιάθετοι ν κρατικών αποθεμάτων καπνών. 

Η εξουσιοδότηση αυτή ισχύει και για κάθε τυχόν ανανέωση 
ή παράταση της προθεσμίας εξόφλησης του οφειλόμενου 
ποσού. 

Άρθρο 3. 

Ο 1 πουργός Εθνικής Οικονομίας δηλώνει με την παρούσα 
-ότι συνάπτει δάνειο από την Αγροτική Τράπεζα της Ελλά¬ 
δος για το ποσό των δρχ. τεσσάρων δισεκατομμυρίων πεντα- 
κοσίων εκατομμυρίων (4.500.000.000) για το σκοπό που 
αναφέρεται στο άρθρο 1 της παρούσας. 

Στο ποσό αυτό του δανείου περιλαμβάνονται και τα κον¬ 
δύλια που έχουν αποδοθεί για τον ίδιο σκοπό από 1.1.84 μέ¬ 
χρι της υπογραφής της παρούσας -σύμβασης. 

Το δάνειο αυτό θα βαρύνεται με επιτόκιο 18,5% το χρόνο, 
πλέον 1,0% υπέρ ΟΓΑ ( άρθρο 5 Πράξης Νομοθετικού 
Περιεχομένου, ΦΕΚ 25, τεύχος Α' της 29.1.80). 

Το ποσό των 4.500.000.000 δρχ. υποχρεώνεται ο Υ¬ 
πουργός Εθνικής Οικονομίας να το εξοφλήσει μέχρι 30 
Ιουνίου 1985, προθεσμία που μπορεί να παραταθεί με νεό¬ 
τερη-. Πράξη του Διοικητή της Τράπεζας της Ελλάδος. 


1. Με την απόφαση της Επιτροπής Νομισματικών και 
Πιστωτικών θεμάτων, 139/24/4.4.84 αντίγραφο της οποίας 
επισυνάπτεται εγκρίθηκε η χρηματοδότηση του Εθνικού 
Οργανισμού Καπνού από την Αγροτική Τράπεζα της Ελ¬ 
λάδος μέχρι ποσού δρχ. 4.500 εκατ. για την κάλυψη δαπανών 
διαχείρισης κρατικών αποθεμάτων καπνών εσοδειών κατά 
το έτος 1984 με αντίστοιχη αναχρηματο.δότηση της ΑΤΕ από 
την Τράπεζα της Ελλάδος. 

Με την ίδια απόφαση καθορίστηκε το επιτόκιο χρηματο¬ 
δότησης σε 18,5% και της αναχρηματοδότησης της ΑΤΕ από 
την Τράπεζα της Ελλάδος σε 17,5%. 

2. Το Υπουργείο Οικονομικών με το 143011/17.12.84 
έγγραφό του προς την Τράπεζα της Ελλάδος, παρέχει τη 
σύμφωνη γνώμη του για την κάλυψη, από το λογαριασμό του 


Άρθρο 4. 

Με χρέωση του νέου ειδικού λογαριασμού «Νέος Λογα¬ 
ριασμός Παλαιών Αποθεμάτων Καπνών και Χρηματοδότηση 
Δαπανών Διαχείρισής τους» θα φέρονται τα ποσά που θα 
καταβάλλει η Αγροτική Τράπεζα της Ελλάδος για την 
κάλυψη των δαπανών διαχείρισης τοϊν παλαιών αποθεμάτων 
καπνών κατά το 1984, οι τόκοι της χρηματοδότησης της 
Αγροτικής Τράπεζας της Ελλάδος προς το Ελληνικό Δημό¬ 
σιο, καθώς και η λόγω φόρου κύκλου εργασιών επιβάρυνση της 
Αγροτικής Τράπεζας της Ελλάδος πάνω στους τόκους της 
αναχρηματοδότησης της από την Τράπεζα της Ελλάδος. 

Στο λογαριασμό αυτό θα πρέπει να μεταφερθεί επίσης με 
πίστωση των υφιστάμενων λογαριασμών χρηματοδότησης 
του Δημοσίου ’ στην Αγροτική Τράπεζα της Ελλάδος το 

αργότερο μέχρι τέλους 1984 και η αξία των υφισταμένων 
αποθ μάτουν καπνού σε τρέχουσες τιμές. 

Η εκτίμηση της τρέχουσας αξίας των καπνών θα γίνει από 
τόν Εθνικό Οργανισμό Καπνού και θα ανακοινωθεί στο 
Υπουργείο Οικονομικού·;, το εποπτεύον τον Εθνικό Οργανισμό 
Καπνού Τπουργείο και στην Αγροτική Τράπεζα της Ελ¬ 
λάδος. Παρόμοια εκτίμηση για την τρέχουσα αξία των αδιά¬ 
θετων αποθεμάτων θα γίνεται από τον Ε.Ο.Κ. εντός του 
Α' 3μήνου κάθε χρόνου και θα αναφέρεται στ’ αποθέματα του 
αμέσως προηγούμενου . χρόνου. 

Άρθρο 5. 

Η κίνηση του λογαριασμού του Δημοσίου και η χρηματική 
γενικά διαχείριση της Αγροτικής Τράπεζας της Ελλάδος θα 
ενεργούνται με ειδικές εντολές προς-την Τράπεζα του Υπουρ¬ 
γού Εθνικής Οικονομίας : ή Εθνικού Οργανισμού Καπνού 
ειδικά εξουσιοδοτουμένων γι’ αυτό με την παρούσα σύμβα¬ 
ση. 

Η Αγροτική Τράπεζα της Ελλάδος υποχρεούται να 
εκτελεί τις ειδικές εντολές του Τπουργού Εθνικής Οικονομίας 
■ή του Εθνικού Οργανισμού Καπνού, τα ποσά δε που θα 
■καταβάλλονται απ’ αυτή με βάση τις ειδικές αυτές εντολές θα 
φέρονται σε χρέωση του λογαριασμού που αναφέρεται στο 
άρθρο 4 της παρούσας. 

Τα ποσά που θα καταβάλλονται από την Αγροτική Τρά¬ 
πεζα της Ελλάδος δεν υπόκεινται σε καμιά κράτηση υπέρ 
του Ελληνικού Δημοσίου ή Τρίτων. 

Άρθρο 6. 

Όλες οι εισπράξεις που πραγματοποιούνται από τη διά- 
θεση των κρατικών αποθεμάτων καπνού θα κατατίθενται 
ανελλιπώς από το Δημόσιο στον Ειδικό λογαριασμό στην 
Αγροτική Τράπεζα'της Ελλάδος που αναφέρεται στο άρθρο 
4 της παρούσας. 

Τα εισπραττόμενα ποσά υποχρεούται η Αγροτική Τράπεζα 
της Ελλάδος να τα καταθέτει στην Τράπεζα της Ελλάδος σε 
μείοοση. της αντίστοιχης οφειλής της. 

■ Άρθρο 7. . , 

Πέρα από την παραπάνω χρηματική διαχείριση η Αγρο¬ 
τική Τράπεζα της Ελλάδος δεν θα έχει καμμιά ανάμιξη στην 
εξαγορά των καπνών τις δαπάνες και τα έξοδα διαχείρ'ισής 
τους. 

Κάθε μήνα η Αγροτική Τράπεζα της Ελλάδος υποχρεώ¬ 
νεται ν’ αποστέλλει στ’ αρμόδια Υπουργεία Οικονομικών και 
Εθνικής Οικονομίας αντίγραφο της κίνησης του λογαριασμού 
του Δημοσίου που αναφέρεται στο άρθρο 4 της .παρού¬ 
σας. "■ 

Η διαχείριση αυτή της Αγροτικής Τράπεζας της Ελλάδος 
δεν υπόκειται στη διάταξη περί Δημοσίου Λογιστικού. 


Άρθρο 8. 

Η Σύμβαση αυτή διέπεται από τις διατάξεις του Κατα¬ 
στατικού Νόμου της Αγροτικής Τράπεζας της Ελλάδος 
4332/1929, όπως τροποποιήθηκε και συμπληρώθηκε καθώς 
και από το από 17 Ιουλίου 1923 Ν.Δ/γμα «περί ειδικών δια¬ 
τάξεων περί Ανωνύμων Εταιρειών». 

Για το σκοπό αυτό έχει σύνταχθεί η παρούσα Σύμβαση που 
υπογράφεται από τους συμβαλ?ώμενους και θα δημοσιευθεί 
'στην Εφημερίδα της Κυβερνήσεως 

• „ Οι Συμβαλλόμενοι 

Ο Υπουργός Ειίν. Οικονομίας ^ Ο Υπουργός Γεωργίας 
και Ο'ΐκονομικών ' ■ 

ΓΕΡΑΣΙΜΟΣ ΑΡΣΙΕΝΗΣ' ΚΩΣΤΑΣ ΣΗΜΙΤΗΣ 

, Ο Διοικητής 

της Αγροτικής Τράπεζας της Ελλάδος 
ΒΑΣΙΛΗΣ ΑΝΑΣΤ. ΚΑΦΙΡΗΣ 


ΑΠΟΦΑΣΕΙΣ 


( 6 ) 

Τροποποίη-η της Π.Δ.Τ.Ε. 400/2-0.9.-84 που αφορά τα πι¬ 
στωτικά μέτρα για την απορρόφηση εγχώριου Βαμβακιού 
εσοδείας 1984. 

(Συνεδρίαση 207/20.12.84, Θέμα 9) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού ελαδε υπόψη την Π.Δ.Τ.Ε. 400/20.9.84 (όπως 
ισχύει) και ειδικότερα τις διατάξεις που αναφέρονται στη 
δανειοδότηση των νηματουργείων, εκκοκκιστηρίων και εμπό¬ 
ρων βαμβακιού, με ενέχυρο το προϊόν, για τηιν αγορά σύσπο- 
ρου ή εκκοκκισμένου Βαμβακιού, αποφάσισε : 

Να τροποποιήσει τις διατάξεις της Π.Δ.Τ.Ε. 400/20. 
9.84 (όπως τροποποιήθηκε με την ΕΝίΠΘ 192/13/2.! !. 
1984) που αναφέρονται στην ενεχυρίαση του προϊόντος για 
κάλυψη των χρηματοδοτήσεων τω νηματουργείων, εκκοκκι¬ 
στηρίων και εμπόρων βαμβακιού για την αγορά σύσποροο ή 
εκκοκκισμένου Βαμβακιού και να καθορίσει ότι η μορφή της 
ασφάλειας που -5α καλύπτει τις παραπάνω χρηματοδοτήσεις 
•ίΐα ορίζεται από τις χρηματοδότριες τράπεζες κατά την 
κρίση τους. 

Η απόφαση αυτή να δημοσιευ-δεί στην Εφημερίδα της Κυ- 
δερνή'σεως. 

Ο Πρόεδρος Τα Μέλη 

Ο Γραμματέας 
Ακριβές αντίγραφο 
Α"$ήνα, 9 Ιανουάριου 1985 

Ο 1 Γραμματέας 
I. Σ.ΙΩΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



